Satunggal-satunggaling bôngsa, inggih bôngsa punapaa kemawon tamtu gadhah raos sêngsêm dhatêng gêndhing, wiwit tiyang ingkang inggil kasusilanipun ngantos dumugining tiyang wanan pisan, botên beda inggih sami gadhah sêngsêm. Ing bab gêndhing wau malah kangge titikan dhatêng inggil andhaping kasusilan. Tumrap ingkang inggil kasusilanipun wontêning têtabuhanipun warni-warni, makatên ugi gêndhingipun.